stanford-oval/wikipedia huggingface dataset:
ฟุตบอลชิงแชมป์แห่งชาติยุโรป 2024 กลุ่มเอฟ
ทีม

| อันดับในการจับสลาก | ทีม | โถ | วิธีการเข้ารอบ | วันที่เข้ารอบ | การลงเล่นในรอบสุดท้าย | การลงเล่นครั้งล่าสุด | ผลงานที่ดีที่สุดครั้งที่ผ่านมา | อันดับในรอบคัดเลือก พฤศจิกายน 2023 | อันดับโลกฟีฟ่า มิถุนายน 2024 |
| --- | --- | --- | --- | --- | --- | --- | --- | --- | --- |
| เอฟ1 |  ตุรกี | 2 | ผู้ชนะกลุ่มดี | 15 ตุลาคม ค.ศ. 2023 | 6 | 2020 | รอบรองชนะเลิศ (2008) | 7 | 40 |
| เอฟ2 |  จอร์เจีย | 4 | ชนะเลิศเพลย์ออฟซี | 26 มีนาคม ค.ศ. 2024 | 1 | — | เปิดตัว | 34 | 75 |
| เอฟ3 |  โปรตุเกส | 1 | ผู้ชนะกลุ่มเจ | 13 ตุลาคม ค.ศ. 2023 | 9 | 2020 | ชนะเลิศ (2016) | 1 | 6 |
| เอฟ4 |  เช็กเกีย | 3 | รองชนะเลิศกลุ่มอี | 16 พฤศจิกายน ค.ศ. 2023 | 11 | 2020 | ชนะเลิศ (1976) | 17 | 36 |
หมายเหตุ
↑  การจัดอันดับโดยรวมเมื่อเดือนพฤศจิกายน จะใช้สำหรับการจัดทีมวางในการจับสลากรอบสุดท้าย
↑  ตั้งแต่ ค.ศ. 1960 ถึง 1980 เช็กเกียแข่งขันกันในชื่อเชโกสโลวาเกีย
ตารางคะแนน

| อันดับ | ทีม | เล่น | ชนะ | เสมอ | แพ้ | ได้ | เสีย | ต่าง | คะแนน | การผ่านเข้ารอบ |
| --- | --- | --- | --- | --- | --- | --- | --- | --- | --- | --- |
| 1 |  โปรตุเกส | 3 | 2 | 0 | 1 | 5 | 3 | +2 | 6 | ผ่านเข้าสู่รอบแพ้คัดออก |
| 2 |  ตุรกี | 3 | 2 | 0 | 1 | 5 | 5 | 0 | 6 | ผ่านเข้าสู่รอบแพ้คัดออก |
| 3 |  จอร์เจีย | 3 | 1 | 1 | 1 | 4 | 4 | 0 | 4 | ผ่านเข้าสู่รอบแพ้คัดออก |
| 4 |  เช็กเกีย | 3 | 0 | 1 | 2 | 3 | 5 | −2 | 1 |  |
แหล่งข้อมูล: ยูฟ่า
กฏการจัดอันดับ: เงื่อนไขรอบแบ่งกลุ่ม
Notes:
1 2  คะแนน เฮด-ทู-เฮด: โปรตุเกส 3, ตุรกี 0.
ในรอบ 16 ทีมสุดท้าย
ทีมชนะเลิศของกลุ่มเอฟ โปรตุเกส จะได้ผ่านเข้าไปเล่นกับทีมอันดับที่สามของกลุ่มซี สโลวีเนีย
ทีมรองชนะเลิศของกลุ่มเอฟ ตุรกี จะได้ผ่านเข้าไปเล่นกับทีมชนะเลิศของกลุ่มดี ออสเตรีย
ทีมอันดับที่สามของกลุ่มเอฟ จอร์เจีย อาจจะได้ผ่านเข้าไปเล่นกับทีมชนะเลิศของกลุ่มบี สเปน
นัด

เวลาทั้งหมดที่ระบุไว้คือ เวลาออมแสงยุโรปกลาง (UTC+2)
นัด > ตุรกี พบ จอร์เจีย

18:00
| ตุรกี  | 3–1 |  จอร์เจีย |
| --- | --- | --- |
|  มึลดือร์  25'  กือแลร์  65'  อักทือร์โคลู  90+7' | รายงาน |  มีคาอูตัดเซ  32' |
ผู้ชม: 59,127 คน
ผู้ตัดสิน: ฟากุนโด เตโล (อาร์เจนตินา)
| --- | --- |
             ตุรกี :              จอร์เจีย
นัด > โปรตุเกส พบ เช็กเกีย

21:00
| โปรตุเกส  | 2–1 |  เช็กเกีย |
| --- | --- | --- |
|  ฮรานาช  69' (เข้าประตูตัวเอง)  ฟรังซิชกู กงไซเซา  90+2' | รายงาน |  โปรโวต  62' |
ผู้ชม: 38,421 คน
ผู้ตัดสิน: มาร์โก กวีดา (อิตาลี)
| --- | --- |
             โปรตุเกส :              เช็กเกีย
นัด > จอร์เจีย พบ เช็กเกีย

15:00
| จอร์เจีย  | 1–1 |  เช็กเกีย |
| --- | --- | --- |
|  มีคาอูตัดเซ  45+4' (ลูกโทษ) | รายงาน |  ชิก  59' |
ผู้ชม: 46,524 คน
ผู้ตัดสิน: ดานีเอล ซีเบิร์ท (เยอรมนี)
| --- | --- |
             จอร์เจีย :              เช็กเกีย
นัด > ตุรกี พบ โปรตุเกส

18:00
| ตุรกี  | 0–3 |  โปรตุเกส |
| --- | --- | --- |
|  | รายงาน |  เบ. ซิลวา  21'  อาคัยดิน  28' (เข้าประตูตัวเอง)  ฟือร์นังดึช  56' |
ผู้ชม: 61,047 คน
ผู้ตัดสิน: เฟลิคส์ ซไวเออร์ (เยอรมนี)
| --- | --- |
             ตุรกี :              โปรตุเกส
นัด > จอร์เจีย พบ โปรตุเกส

21:00
| จอร์เจีย  | 2–0 |  โปรตุเกส |
| --- | --- | --- |
|  กวารัทส์เฆลีอา  2'  มีคาอูตัดเซ  57' (ลูกโทษ) | รายงาน |  |
ผู้ชม: 49,616 คน
ผู้ตัดสิน: ซันโดร เชเรอร์ (สวิตเซอร์แลนด์)
| --- | --- |
             จอร์เจีย :              โปรตุเกส
นัด > เช็กเกีย พบ ตุรกี

21:00
| เช็กเกีย  | 1–2 |  ตุรกี |
| --- | --- | --- |
|  โซว์แช็ก  66' | รายงาน |  ชัลฮาโนลู  51'  โทซุน  90+4' |
ผู้ชม: 47,683 คน
ผู้ตัดสิน: อิชต์วาน โกวาช (โรมาเนีย)
| --- | --- |
             เช็กเกีย :              ตุรกี
ระเบียบวินัย

คะแนนการเล่นใสสะอาดจะได้รับการนำมาพิจารณาก็ต่อเมื่อสถิติเฮดทูเฮดและสถิติโดยรวมของแต่ละทีมเท่ากัน โดยคำนวณจากจำนวนใบเหลืองและใบแดงที่ได้รับในการแข่งขันรอบแบ่งกลุ่มดังนี้
ใบเหลืองแรก = ลบ 1 คะแนน
ใบแดงทางอ้อม (ใบเหลืองใบที่สอง) = ลบ 3 คะแนน
ใบแดงโดยตรง = ลบ 3 คะแนน
ใบเหลืองและใบแดงโดยตรง = ลบ 4 คะแนน
การหักคะแนนอย่างใดอย่างหนึ่งจากสี่อย่างข้างต้นจะถูกนำไปใช้กับผู้เล่นคนหนึ่ง ๆ ในการแข่งขันนัดเดียว
| ทีม | นัดที่ 1>  | นัดที่ 1>   | นัดที่ 1>  | นัดที่ 1>   | นัดที่ 2>  | นัดที่ 2>   | นัดที่ 2>  | นัดที่ 2>   | นัดที่ 3>  | นัดที่ 3>   | นัดที่ 3>  | นัดที่ 3>   | คะแนน |
| --- | --- | --- | --- | --- | --- | --- | --- | --- | --- | --- | --- | --- | --- |
|  จอร์เจีย | 1 |  |  |  | 4 |  |  |  | 1 |  |  |  | −6 |
|  โปรตุเกส | 2 |  |  |  | 2 |  |  |  | 3 |  |  |  | −7 |
|  ตุรกี | 2 |  |  |  | 3 |  |  |  | 7 |  |  |  | −12 |
|  เช็กเกีย | 1 |  |  |  | 5 |  |  |  | 6 | 1 | 1 |  | −18 |
แหล่งข้อมูลอื่น

เว็บไซต์ทางการ
| ด ค กฟุตบอลชิงแชมป์แห่งชาติยุโรป 2024 |
| --- | --- |
รอบ:  รอบคัดเลือก  รอบแบ่งกลุ่ม กลุ่มเอ  กลุ่มบี  กลุ่มซี  กลุ่มดี  กลุ่มอี  กลุ่มเอฟ  รอบแพ้คัดออก  รอบชิงชนะเลิศ 
ข้อมูลทั่วไป:  การเสนอตัวเป็นเจ้าภาพ  การแพร่ภาพกระจายเสียง  ผู้เล่น  สถิติ
โรงเรียนมหิดลวิทยานุสรณ์

| โรงเรียนมหิดลวิทยานุสรณ์ |
| --- | --- |
Mahidol Wittayanusorn School


ที่ตั้ง

364 หมู่ที่ 5 ตำบลศาลายา อำเภอพุทธมณฑล จังหวัดนครปฐม 73170 ประเทศไทย
พิกัด: 13°48′2″N 100°19′8″E﻿ / ﻿13.80056°N 100.31889°E﻿ / 13.80056; 100.31889
ข้อมูล
ชื่ออื่น: มวส. (MWIT)
ประเภท: โรงเรียนมัธยมศึกษาตอนปลาย
คติพจน์: บาลี: ปญฺญาย ปริสุชฺฌติ (คนย่อมบริสุทธิ์ด้วยปัญญา)
ก่อตั้ง: 8 พฤษภาคม พ.ศ. 2534; 33 ปีก่อน (2534-05-08) (สังกัดกรมสามัญศึกษา) 26 สิงหาคม พ.ศ. 2543; 24 ปีก่อน (2543-08-26) (องค์การมหาชน)
รหัส: 1573072001
ผู้อำนวยการ: วรวรงค์ รักเรืองเดช
ผู้บริหาร: ไพรินทร์ ชูโชติถาวร
ภาษาที่ใช้เป็นสื่อการสอน: •อังกฤษ  ญี่ปุ่น  จีน  ฝรั่งเศส  เยอรมัน  สเปน
สี:    สีน้ำเงิน-สีเหลือง
เพลง: มาร์ชมหิดลวิทยานุสรณ์
ต้นไม้: ศรีตรัง
เว็บไซต์: www.mwit.ac.th
 ป้ายโรงเรียนมหิดลวิทยานุสรณ์
โรงเรียนมหิดลวิทยานุสรณ์ (อังกฤษ: Mahidol Wittayanusorn School) เป็นโรงเรียนวิทยาศาสตร์แห่งแรกของประเทศไทย มีฐานะเป็นองค์การมหาชน ภายใต้การกำกับดูแลของรัฐมนตรีว่าการกระทรวงศึกษาธิการ ก่อตั้งเมื่อวันที่ 8 พฤษภาคม พ.ศ. 2534 และเปลี่ยนสถานภาพเป็นองค์การมหาชนเมื่อวันที่ 26 สิงหาคม พ.ศ. 2543 ในอดีตเคยตั้งอยู่ ณ วัดไร่ขิง ปัจจุบันตั้งอยู่ ณ ตำบลศาลายา อำเภอพุทธมณฑล จังหวัดนครปฐม โดยอยู่ในอาณาเขตของมหาวิทยาลัยมหิดล ก่อตั้งขึ้นเพื่อผลิตนักวิจัย นักวิทยาศาสตร์ และเป็นโรงเรียนที่มีเครือข่ายกับโรงเรียนวิทยาศาสตร์ชั้นนำในประเทศอื่น ๆ โรงเรียนมหิดลวิทยานุสรณ์มีการใช้ระบบคัดเลือกนักเรียนเข้าเรียนเอง โดยปกติมีอัตราการรับเข้าประมาณร้อยละ 1.5 (240 คนจากนักเรียนที่สมัครแต่ละปีประมาณ 20,000 คน) โดยนักเรียนทุกคนได้รับทุนการศึกษาเต็มจำนวนตลอดระยะเวลาที่เรียนอยู่ในโรงเรียน
ประวัติ > แนวคิดริเริ่ม

มหาวิทยาลัยมหิดลได้เล็งเห็นถึงปัญหาที่เกิดจากความขาดแคลนบุคลากรทางด้านวิทยาศาสตร์และเทคโนโลยี จึงมีความคิดที่จะผลิตบุคลากรที่มีความชำนาญในทางสาขาวิชานี้ เพื่อป้อนให้กับประเทศ ทั้งนี้บุคลากรเหล่านั้นจำเป็นต้องได้รับพื้นฐานที่ดีก่อนที่จะมาศึกษาต่อในมหาวิทยาลัย ในการนี้ทางมหาวิทยาลัย ซึ่งมีความถนัดทางด้านวิทยาศาสตร์ คณิตศาสตร์ อันเป็นวิชาพื้นฐานสำคัญดีอยู่แล้ว จึงได้ร่วมมือกับกรมสามัญศึกษา กระทรวงศึกษาธิการจัดตั้งโรงเรียนมัธยมศึกษาที่เน้นการเรียนการสอนทางด้านวิชาวิทยาศาสตร์ คณิตศาสตร์ และคอมพิวเตอร์โดยเฉพาะ เพื่อสร้างนักเรียนที่จบชั้นมัธยมศึกษา และศึกษาต่อในมหาวิทยาลัยในสายวิทยาศาสตร์และเทคโนโลยีของประเทศ รูปแบบดังกล่าวนี้หากขยายนำไปใช้ได้ทั่วทุกภูมิภาคของประเทศ ก็จะผลิตกำลังคนได้สอดคล้อง กับความต้องการได้อย่างมีประสิทธิภาพ
ประวัติ > โรงเรียนในช่วงแรก

ในวันที่ 28 สิงหาคม พ.ศ. 2533 ณัฐ ภมรประวัติ อธิการบดีมหาวิทยาลัยมหิดล และโกวิท วรพิพัฒน์ อธิบดีกรมสามัญศึกษา ได้ร่วมลงนามในโครงการความร่วมมือจัดตั้งโรงเรียนมัธยมศึกษา โดยใช้พื้นที่ 35 ไร่ ของมหาวิทยาลัยมหิดล ตำบลศาลายา อำเภอพุทธมณฑล จังหวัดนครปฐม ให้กรมสามัญศึกษาใช้เป็นพื้นที่จัดตั้งโรงเรียน โดยทางมหาวิทยาลัยจะให้ความร่วมมือสนับสนุนทางด้านวิชาการ รูปแบบการเรียนการสอนว่าควรจะเป็นไปในรูปแบบใดเพื่อให้เหมาะสมในการพัฒนาหลักสูตร การเรียนรู้ และพฤติกรรมของการเป็นนักวิทยาศาสตร์ที่ดีในอนาคต
โรงเรียนมหิดลวิทยานุสรณ์เปิดทำการสอนระดับมัธยมศึกษาตอนปลายรุ่นแรกในปีการศึกษา 2534 เมื่อวันที่ 3 มิถุนายน พ.ศ. 2534 โดยได้รับความอนุเคราะห์จากพระธรรมมหาธีรานุวัตร เจ้าอาวาสวัดไร่ขิง ให้ใช้บริเวณสถานที่ปฏิบัติธรรมของทางวัดเป็นสถานที่เรียนชั่วคราวไปจนกว่าอาคารเรียนของทางโรงเรียนในบริเวณของมหาวิทยาลัยจะเสร็จเรียบร้อย ในช่วงนั้นทางวัดไร่ขิงได้ให้ความอนุเคราะห์โรงเรียนใช้บริเวณวัดทำการเรียนการสอน บริการเรื่องสาธารณูปโภค โดยไม่คิดมูลค่า ให้ใช้ศูนย์คอมพิวเตอร์ของทางวัดทำการเรียนการสอน อนุเคราะห์พระภิกษุสงฆ์ของวัดมาสอนวิชาพระพุทธศาสนา ทั้งยังมอบเงินทุนส่วนหนึ่งเป็นทุนการศึกษาแก่นักเรียนทุก ๆ ปี และยังได้รับความอุปการะจากบุญ วนาสิน ในด้านเครื่องมืออุปกรณ์ที่จำเป็นต่อการเรียนการสอน ได้จ้างครูต่างชาติมาสอนวิชาภาษาอังกฤษปีละ 2 คนทุกปี จัดสร้างหอพักนักเรียนชายและหญิง ณ บริเวณโรงเรียนมหิดลวิทยานุสรณ์ ศาลายา
เมื่อวันที่ 18 สิงหาคม พ.ศ. 2536 ได้มีการลงนามร่วมกันอีกครั้งหนึ่งโดยบรรจง พงศ์ศาสตร์ อธิบดีกรมสามัญศึกษา และประดิษฐ์ เจริญไทยทวี อธิการบดีมหาวิทยาลัยมหิดล ในโครงการความร่วมมือจัดตั้งโรงเรียนมหิดลวิทยานุสรณ์ โดยเปลี่ยนแปลงมาให้ใช้พื้นที่ 25 ไร่ จำนวนระยะเวลา 30 ปี และตกลงให้ความร่วมมือสนับสนุนการเรียนการสอน รวมทั้งให้บริการและสิ่งอำนวยความสะดวกต่าง ๆ เท่าที่จำเป็นตามความเหมาะสมปีการศึกษา 2538 โรงเรียนได้ย้ายสถานที่เรียนชั่วคราวที่วัดไร่ขิง ตำบลไร่ขิง อำเภอสามพราน จังหวัดนครปฐม มาตั้งเป็นโรงเรียนเอกเทศ ณ ตำบลศาลายา อำเภอพุทธมณฑล จังหวัดนครปฐม ซึ่งอยู่ภายในบริเวณมหาวิทยาลัยมหิดลจนถึงปัจจุบัน
ประวัติ > โรงเรียนในสถานภาพองค์การมหาชน

ปี 2542 รัฐบาลในสมัยนายกรัฐมนตรีชวน หลีกภัย ขณะนั้นมีนโยบายจัดการศึกษาให้กับเด็กและเยาวชนที่มีความสามารถพิเศษทางด้านวิทยาศาสตร์และคณิตศาสตร์ได้พัฒนาอย่างเต็มศักยภาพตามพระราชบัญญัติการศึกษาแห่งชาติ จึงได้มอบหมายให้สถาบันส่งเสริมการสอนวิทยาศาสตร์และเทคโนโลยี (สสวท.) พัฒนาโครงการจัดตั้งโรงเรียนวิทยาศาสตร์ ที่มีลักษณะพิเศษต่างจากโรงเรียนทั่วไป ต่อมาจึงมีพระราชกฤษฎีกา จัดตั้งโรงเรียนมหิดลวิทยานุสรณ์ พ.ศ. 2543 ให้โรงเรียนมหิดลวิทยานุสรณ์เป็นโรงเรียนวิทยาศาสตร์แห่งแรกของประเทศไทย มีสถานภาพเป็นองค์การมหาชน ตั้งแต่วันที่ 26 สิงหาคม 2543 เป็นต้นไป ภายใต้การกำกับดูแลของรัฐมนตรีว่าการกระทรวงศึกษาธิการ จุดมุ่งหมายของโรงเรียนตามที่กล่าวไว้ตามพระราชกฤษฎีกาเป็นดังนี้
ให้โรงเรียนมีวัตถุประสงค์เพื่อบริหารจัดการ และดำเนินการจัดการเรียนการสอนในระดับมัธยมศึกษาที่มุ่งเน้นความเป็นเลิศด้านคณิตศาสตร์และวิทยาศาสตร์สำหรับเด็กที่มีศักยภาพสูงทางคณิตศาสตร์และวิทยาศาสตร์
ต่อมาใน พ.ศ. 2544 ได้มีแต่งตั้งผู้อำนวยการคนแรกของโรงเรียนมหิดลวิทยานุสรณ์ในฐานะองค์การมหาชน คือ ธงชัย ชิวปรีชา อดีตผู้อำนวยการสถาบันส่งเสริมการสอนวิทยาศาสตร์และเทคโนโลยี ภายใต้การดำเนินงานในระบบองค์การมหาชนนี้ โรงเรียนได้รับการบริหารที่ยืดหยุ่นกว่าในระบบเดิมและได้รับงบประมาณที่มากขึ้น จึงสามารถพัฒนาไปได้อย่างรวดเร็ว
ความคาดหวังให้โรงเรียนมหิดลวิทยานุสรณ์เป็นโรงเรียนนำร่อง ได้ส่งผลให้ใน พ.ศ. 2551 มีการขยายห้องเรียนวิทยาศาสตร์ไปสู่กลุ่มโรงเรียนวิทยาศาสตร์จุฬาภรณราชวิทยาลัย 12 แห่งและจัดตั้งโครงการสนับสนุนการจัดตั้งห้องเรียนวิทยาศาสตร์ในโรงเรียน โดยการกำกับดูแลของมหาวิทยาลัยอีก 5 แห่งโดยใช้หลักสูตรอ้างอิงจากโรงเรียนมหิดลวิทยานุสรณ์ โดยแต่ละมหาวิทยาลัยจะนำหลักสูตรไปดัดแปลงและปรับปรุงเพื่อให้เหมาะสมกับศักยภาพของมหาวิทยาลัย และยังมีแผนจะจัดตั้งห้องเรียนวิทยาศาสตร์ในโรงเรียนสังกัดสำนักงานคณะกรรมการการศึกษาขั้นพื้นฐาน อีกจำนวน 207 โรงเรียน
จากการประเมินองค์การมหาชนของสำนักงานคณะกรรมการพัฒนาระบบราชการเมื่อปี พ.ศ. 2558 พบว่าโรงเรียนมหิดลวิทยานุสรณ์ ได้รับการประเมินในระดับดีเด่น เป็นต้นแบบทางด้านวิธีการทำงาน กลไกการทำงาน หลักการดำเนินกิจการเพื่อประสบความสำเร็จ
ไพรินทร์ ชูโชติถาวร เป็นประธานกรรมการ ตั้งแต่ พ.ศ. 2566
ผลงานและเกียรติประวัติของโรงเรียน

โรงเรียนมหิดลวิทยานุสรณ์ ได้ก่อตั้ง International Student Science Fair (ในอดีตเรียกว่า Thailand International Science Fair) โดยมีจุดประสงค์เพื่อให้นักเรียนในโรงเรียนชั้นนำทางวิทยาศาสตร์จากประเทศต่าง ๆ รวมทั้งนักเรียนในโรงเรียนมหิดลวิทยานุสรณ์ได้นำเสนอผลงานและแลกเปลี่ยนเรียนรู้กัน สืบเนื่องจากความสำเร็จในการจัดครั้งแรกจึงได้รับการสานต่อโดยโรงเรียนต่าง ๆ และในปีพ.ศ. 2554 ซึ่งเป็นครั้งที่ 7 ได้เวียนมาจัดที่โรงเรียนมหิดลวิทยานสุรณ์อีกครั้งหนึ่ง นอกจากนี้ โรงเรียนมหิดลวิทยานุสรณ์ยังมีโครงการแลกเปลี่ยนนักเรียนกับโรงเรียนต่าง ๆ จากทั่วโลกอีกด้วย และในปีพ.ศ. 2568 ซึ่งเป็นครั้งที่ 20 จะเวียนมาจัดที่โรงเรียนมหิดลวิทยานุสรณ์อีกครั้งหนึ่ง
ทางด้านผลงานของนักเรียนและศิษย์เก่า นักเรียนของโรงเรียนมหิดลวิทยานุสรณ์ได้รับรางวัลจากการแข่งขันทั้งระดับประเทศและระดับนานาชาติ เช่น การแข่งขันเพชรยอดมงกุฎ การแข่งขันโอลิมปิกวิชาการระดับประเทศและระดับนานาชาติ การแข่งขันประลองความรู้ในหลากหลายสาขาวิชาเป็นภาษาอังกฤษชื่อว่า World Scholar's Cup ทางโรงเรียนมหิดลวิทยานุสรณ์ได้ตั้งเป้าหมายให้นักเรียนได้เข้ารับการศึกษาที่สถาบันอุดมศึกษาชั้นนำของโลก ศิษย์เก่าของโรงเรียนได้รับทุนการศึกษาทั้งจากการสมัครสอบผ่านทางสำนักงานคณะกรรมการข้าราชการพลเรือน และมีอีกจำนวนมากได้สมัครเข้าเรียนโดยตรงผ่านทางมหาวิทยาลัยต่าง ๆ ทั้งที่มีความร่วมมือโดยตรงกับโรงเรียน และที่ไม่ได้มีความร่วมมือโดยตรงกับโรงเรียน
หลักสูตรโรงเรียน

โรงเรียนพัฒนาหลักสูตรขึ้นใช้เป็นการเฉพาะกับนักเรียนของโรงเรียนมีการปรับปรุงหลักสูตรทุก 3 ปี โดยมีผู้ทรงคุณวุฒิสาขาต่าง ๆ จากสถาบันอุดมศึกษาเป็นที่ปรึกษาในการพัฒนาหลักสูตร โดยมุ่งเน้นการพัฒนานักเรียน รอบด้าน ทั้งพุทธิศึกษา จริยศึกษา พลศึกษา และหัตถศึกษา รายวิชาพื้นฐานครอบคลุมหลักสูตรการศึกษาขั้น พื้นฐานของกระทรวงศึกษาธิการนอกจากนี้ยังจัดสาระการเรียนรู้รายวิชาเพิ่มเติมให้หลากหลาย สอดคล้องกับ ศักยภาพ ความถนัดและความสนใจของนักเรียนเป็นรายบุคคลมีการจัดกิจกรรมพัฒนาผู้เรียนทั้งภายในและ ภายนอกห้องเรียน เพื่อมุ่งสร้างความเป็นพหุปัญญาสร้างเสริมประสบการณ์การเรียนรู้ เปิดโลกทัศน์ที่กว้างไกลของ นักเรียน และ เพื่อให้เกิดความสมดุลทั้งความรู้ ความคิด ความดีงาม และความรับผิดชอบต่อสังคม
ปัจจุบันโรงเรียนมหิดลวิทยานุสรณ์ใช้หลักสูตรโรงเรียนมหิดลวิทยานุสรณ์ พุทธศักราช 2566 ซึ่งเป็นการปรับปรุงหลักสูตรครั้งที่ 7 ปรับปรุงและพัฒนาจากหลักสูตรโรงเรียนมหิดลวิทยานุสรณ์ พุทธศักราช 2562 โดยจุดเน้นของหลักสูตรฉบับนี้ คือการส่งเสริมนักเรียนให้มีความรู้รอบด้านโดยเฉพาะวิทยาศาสตร์ เทคโนโลยีวิศวกรรมศาสตร์ และคณิตศาสตร์ และมุ่งเน้นให้นักเรียนมีคุณลักษณะของนักวิจัยและนวัตกร มีความรู้และทักษะด้านดิจิทัล มีความคิดวิจารณญาณ มีการสื่อสารอย่างมีประสิทธิภาพ มีการวางแผนและบริหารงานอย่างเป็นระบบ มีความตระหนักรู้และจัดการตนเอง มีความซื่อสัตย์ มีคุณธรรมและจริยธรรม มีจิตสาธารณะมีความมุ่งมั่นสู่ความสําเร็จ มีความกล้าสร้างความเปลี่ยนแปลงอย่างสร้างสรรค์ มีความสามารถสร้างและพัฒนาสัมพันธภาพกับผู้อื่น มีความสามารถขับเคลื่อนการทํางานเป็นทีมได้อย่างมีประสิทธิภาพ มีจิตสํานึกความเป็นไทย อนุรักษ์ขนบธรรมเนียมประเพณีและศิลปวัฒนธรรม และมีความรับผิดชอบต่อการเป็นพลเมืองไทย และพลเมืองของสังคมพหุวัฒนธรรม ผ่านการจัดกิจกรรมการเรียนการสอน กิจกรรมพัฒนาผู้เรียนและกิจกรรมเสริมหลักสูตร ทั้งภายในโรงเรียนและภายนอกโรงเรียน เพื่อเตรียมนักเรียนให้มีความพร้อมในการศึกษาต่อในระดับที่สูงขึ้น เป็นบุคลากรที่มีคุณภาพของประเทศและของโลกที่มุ่งทําประโยชน์เพื่อสังคมส่วนรวมต่อไป
ระบบคัดเลือกนักเรียน

โรงเรียนมหิดลวิทยานุสรณ์มีระบบการคัดเลือกนักเรียน ที่ดำเนินการโดยบุคลากรของโรงเรียนเอง เพื่อคัดเลือกนักเรียนที่เหมาะสมที่สุดสำหรับเป้าหมายของโรงเรียน ในอดีต การสอบคัดเลือกนักเรียนเข้าโรงเรียนทำควบคู่ไปกับการคัดเลือกนักเรียนเข้าโครงการ พสวท. จนถึงรุ่นที่ 16 หรือรุ่นที่เข้าปีการศึกษา พ.ศ. 2549 โดยมีการสอบแบ่งเป็น 2 รอบ โดยในรอบแรกเป็นข้อสอบประเภทข้อเขียน ซึ่งมีทั้งข้อสอบประเภทปรนัยและอัตนัย ส่วนในรอบที่สองนั้น จนถึงรุ่น 17 หรือรุ่นที่เข้าปีการศึกษาพ.ศ. 2550 เป็นการสอบพร้อมกับการเข้าค่ายที่โรงเรียนมหิดลวิทยานุสรณ์ โดยมีทั้งการสอบข้อเขียนแบบอัตนัย และการฟังบรรยายแล้วสอบจากเรื่องที่บรรยาย รวมถึงมีการให้นักเรียนได้เข้าใช้ห้องปฏิบัติการของทั้งสาขาวิชาชีววิทยา เคมี และฟิสิกส์ ทั้งนี้ มีจุดประสงค์เพื่อให้นักเรียนได้เข้าใจถึงชีวิตความเป็นอยู่ของนักเรียนหอพัก เพื่อช่วยในการตัดสินใจ รวมถึงเป็นการวัดความสามารถในการเรียนรู้ ที่ไม่สามารถเตรียมมาล่วงหน้าได้ อย่างไรก็ตาม จากรุ่น 18 หรือรุ่นที่เข้าปีการศึกษาพ.ศ. 2551 เป็นต้นไป เนื่องจากได้ปรับเปลี่ยนระบบการคัดเลือกนักเรียน ให้สามารถใช้ร่วมกับการคัดเลือกนักเรียนเข้าโรงเรียนวิทยาศาสตร์จุฬาภรณราชวิทยาลัยทั้ง 12 แห่ง และโครงการ วมว. จึงมีการปรับใช้การอ่านบทความแทนการฟังบรรยาย และเปลี่ยนให้การเข้าร่วมค่ายที่โรงเรียนมหิดลวิทยานุสรณ์เป็นไปตามความสมัครใจแทน
การคัดเลือกนักเรียนเข้าเรียนที่โรงเรียนมหิดลวิทยานุสรณ์ถือว่ามีความเข้มข้นสูงมาก โดยปกติแล้วตั้งแต่รุ่น 17 เป็นต้นมา มีนักเรียนมาสมัครเข้ารับการคัดเลือกประมาณ 20,000 คน สถิตินักเรียนสมัครเข้าเรียนที่โรงเรียนมหิดลวิทยานุสรณ์สำหรับรุ่นที่เข้าปีการศึกษา พ.ศ. 2562 มีจำนวน 22,321 คน โดยโรงเรียนจะทำการคัดเลือกเพื่อเข้าเรียนเป็นจำนวน 240 คน โดยนักเรียนที่ได้คะแนนเท่ากันเป็นอันดับสุดท้าย ทางโรงเรียนจะรับเข้าศึกษาด้วย
อาคารสถานที่ > ศูนย์วิทยบริการและระบบเครือข่ายคอมพิวเตอร์

เป็นแหล่งวิทยาการที่มีสื่อความรู้หลากหลายรูปแบบครบถ้วนทุกสาขาวิชา จัดบริการสนับสนุนและส่งเสริมการศึกษาเรียนรู้ การค้นคว้าวิจัย จนถึงเวลา 21.00 น. ทุกวันในช่วงเปิดภาคเรียน ภายในมีให้บริการหนังสือและคอมพิวเตอร์ นอกจากนี้โรงเรียนได้เดินสายสัญญาณเครือข่ายคอมพิวเตอร์เชื่อมโยงทุกอาคารภายในโรงเรียน มีจุดเชื่อมต่อคอมพิวเตอร์มากกว่า 400 จุด นอกจากนั้นยังได้ติดตั้งระบบสัญญาณเครือข่ายไร้สายทั่วบริเวณโรงเรียน เพื่ออำนวยความสะดวกแก่นักเรียนให้สามารถเข้าถึงข้อมูลเพื่อการศึกษาเรียนรู้ได้ทุกที่ ทุกเวลา ผ่านเครือข่ายอินเทอร์เน็ตความเร็วสูง นักเรียนและครูอาจารย์สามารถใช้บริการห้องสมุดอิเล็กทรอนิกส์ ตลอดจนติดต่อสื่อสาร และสืบค้นข้อมูลทางอินเทอร์เน็ตได้จากเครื่องคอมพิวเตอร์ที่มีให้บริการในศูนย์วิทยบริการ ห้องเรียน และห้องทำงาน หรือสามารถเข้าถึงได้จากหอพัก ห้องอาหาร สนามกีฬา หรือที่อื่น ๆ ที่สัญญาณเครือข่ายกระจายไปถึง
อาคารสถานที่ > ห้องฉายภาพยนตร์

ห้องฉายภาพยนตร์ (ชื่อเดิม: ห้องฉายภาพเสมือนจริงดาราศาสตร์ 3 มิติ) จัดตั้งขึ้นจากความร่วมมือระหว่างโรงเรียนมหิดลวิทยานุสรณ์ และ The Centre for Astrophysics & Supercomputing, Swinburne University of Technology, Australia เพื่อใช้เป็นสื่อในการเรียนการสอนดาราศาสตร์ที่จะช่วยจุดประกายเด็กและเยาวชน ให้เกิดความรักและสนใจในดาราศาสตร์ ซึ่งเป็นศาสตร์แขนงหนึ่งที่มีความสำคัญมาก ช่วยในการเสริมสร้างจินตนาการให้สนใจศึกษาและค้นคว้าทางด้านวิทยาศาสตร์และเทคโนโลยีมากขึ้น ซึ่งห้องฉายภาพยนตร์นี้โรงเรียนอนุญาตให้ชุมชนภายนอกสามารถเข้ามาใช้ได้ โดยต้องนัดหมายล่วงหน้า หรือใช้บริการในวัน MWIT Science Fair ซึ่งจัดเป็นประจำทุกปี ภาพยนตร์แต่ละเรื่องมีความยาวตั้งแต่ 9-19 นาที
อาคารสถานที่ > หอพักสำหรับนักเรียนและบุคลากร

เนื่องจากโรงเรียนมหิดลวิทยานุสรณ์เป็นโรงเรียนประจำ จึงจำเป็นต้องมีหอพักไว้สำหรับนักเรียน โดยจะแยกเป็นหอพักชาย 9 ชั้น 1 แห่ง (อาคาร 9) และหอพักหญิง 2 แห่ง (อาคาร 7 และ 8) นอกจากนั้นยังมีหอพักสำหรับครูและบุคลากรเพื่อให้โรงเรียนสามารถดำเนินกิจกรรมหลังจากเลิกเรียนได้ และมีหอพักสำหรับรองรับนักเรียนแลกเปลี่ยนอีกด้วย (อาคาร 14)
อาคารสถานที่ > ห้องปฏิบัติการ

โรงเรียนมีห้องปฏิบัติการเฉพาะสาขาวิชาที่ได้มาตรฐาน มีอุปกรณ์ที่ทันสมัย เพื่อใช้ในการเรียนการสอน การค้นคว้า ทดลอง และฝึกปฏิบัติต่าง ๆ อันได้แก่ ห้องปฏิบัติการวิทยาศาสตร์ ห้องปฏิบัติการภาษา ห้องปฏิบัติการไฟฟ้าอิเล็กทรอนิกส์และคอมพิวเตอร์ ห้องปฏิบัติการเขียนแบบ ห้องปฏิบัติการช่างกลโรงงาน ห้องปฏิบัติการเครื่องปั้นดินเผา และห้องปฏิบัติการทัศนศิลป์ เป็นต้น ในส่วนของห้องปฏิบัติการวิทยาศาสตร์นั้นได้แบ่งออกเป็น 3 สาขาคือ ฟิสิกส์ เคมี และชีววิทยา นักเรียนที่ต้องการใช้บริการสามารถขอใช้บริการทั้งในและนอกเวลาได้ที่อาจารย์ของแต่ละสาขาวิชา
อาคารสถานที่ > ศูนย์กีฬาและสนามกีฬากลางแจ้ง

โรงเรียนมีสถานที่สำหรับเล่นกีฬาและออกกำลังกายหลากหลายประเภท ได้แก่ ฟุตบอล แบดมินตัน เทเบิลเทนนิส สควอช บาสเกตบอล วอลเลย์บอล เซปัคตะกร้อ ว่ายน้ำ ลีลาศ แอโรบิค ศิลปะการป้องกันตัว หรือฟิตเนส ศูนย์กีฬาและสนามกีฬากลางแจ้งเปิดให้บริการ ถึงเวลา 20.00 น. ทุกวัน เพื่อเป็นการส่งเสริมให้นักเรียน ครู และเจ้าหน้าที่ของโรงเรียนได้ออกกำลังกายและเล่นกีฬา
กิจกรรมเสริมหลักสูตร > กิจกรรมทางวิทยาศาสตร์และเทคโนโลยี

กิจกรรมฝึกงานในศูนย์วิจัยในช่วงปิดภาคเรียน: ส่งเสริมให้นักเรียนได้ฝึกงานและเรียนรู้กับนักวิจัยในสถานที่จริง
กิจกรรม MWIT Science Fair: นิทรรศการทางวิทยาศาสตร์และเปิดโอกาสให้นักเรียนชั้นมัธยมศึกษาปีที่ 5-6 ได้มีโอกาสนำเสนอโครงงานที่ตนเองทำต่อสาธารณชน
กิจกรรมเสริมหลักสูตร > กิจกรรมวิชาการอื่น ๆ

กิจกรรมค่ายวิชาการ: ส่งเสริมให้นักเรียนได้เรียนรู้นอกห้องเรียนโดยจัดบูรณาการระหว่างสาขาวิชาทางวิทยาศาสตร์และศาสตร์อื่น ๆ มีการทำโครงงานขนาดเล็กที่เรียกกันว่า Miniproject และพักอาศัยในค่ายพักแรมตามธรรมชาติ
กิจกรรมบรรยายพิเศษ: โรงเรียนได้เชิญบุคลากรผู้มีความเชี่ยวชาญทางด้านต่างๆมาบรรยายเป็นประจำทุกสัปดาห์ เพื่อเติมองค์ความรู้ใหม่ๆให้นักเรียนและให้ได้แนวคิดใหม่ๆในการทำโครงงานหรืองานวิจัยในอนาคต
กิจกรรมศึกษาดูงานนอกสถานที่: ให้นักเรียนได้ศึกษาดูงานตามสถานที่และศูนย์วิจัยทางวิทยาศาสตร์และเทคโนโลยี รวมทั้งสถานที่สำคัญทางประวัติศาสตร์ ศาสนาและวัฒนธรรม
กิจกรรมเสริมหลักสูตร > กิจกรรมทางนันทนาการและสังคม

กิจกรรมสนับสนุนการออกกำลังกายและเล่นกีฬา: โรงเรียนสนับสนุนให้นักเรียนได้ออกกำลังกาย รวมทั้งโรงเรียนยังมีการตรวจสุขภาพประจำปี การทดสอบสมรรถภาพ และโครงการ MWIT วัยใส ใส่ใจสุขภาพ เพื่อให้นักเรียนได้รับทราบถึงสุขภาพของตนเองและพัฒนาให้เป็นผู้ที่มีสุขภาพแข็งแรงทั้งร่างกายและจิตใจ
กิจกรรมค่ายบำเพ็ญประโยชน์: ส่งเสริมให้นักเรียนได้ช่วยเหลือนักเรียนในโรงเรียนที่ขาดโอกาสเพื่อปลูกฝังจิตวิญญาณในการพัฒนาประเทศ
กิจกรรมค่าย Pre-MWIT: ค่ายสำหรับนักเรียนที่ผ่านการคัดเลือกเข้าโรงเรียนมหิดลวิทยานุสรณ์รอบแรก มีจุดประสงค์เพื่อให้ข้อมูลประกอบการตัดสินใจเข้าเรียนโรงเรียนมหิดลวิทยานุสรณ์และให้นักเรียนได้มาพบประสบการณ์จริงในโรงเรียน
กิจกรรมแลกเปลี่ยนกับนักเรียนโรงเรียนเครือข่ายในต่างประเทศ: สร้างประสบการณ์ในการใช้ภาษาต่างประเทศและเสริมสร้างความสัมพันธ์ระหว่างประเทศและเรียนรู้การใช้ชีวิตในต่างแดน
รายนามผู้อำนวยการโรงเรียน

| รายนามผู้อำนวยการโรงเรียนมหิดลวิทยานุสรณ์ กรมสามัญศึกษา> ผู้อำนวยการ | รายนามผู้อำนวยการโรงเรียนมหิดลวิทยานุสรณ์ กรมสามัญศึกษา> ดำรงตำแหน่ง |
| --- | --- |
1. สมจิตต์ บุตรดีมี: 3 มิถุนายน 2534 – 27 พฤศจิกายน 2534
2. นิพนธ์ นุตพงษ์: 28 พฤศจิกายน 2534 – 9 มิถุนายน 2542
3. อ่องจิตต์ เมธยะประภาส: 10 มิถุนายน 2542 – 9 ธันวาคม 2542
4. สมพงษ์ รุจิรวรรธน์: 20 มกราคม 2542 – 25 ตุลาคม 2543
5. นพพร สุวรรณรุจิ: 27 ตุลาคม 2543 – 18 กุมภาพันธ์ 2544
รายนามผู้อำนวยการโรงเรียนมหิดลวิทยานุสรณ์ (องค์การมหาชน)
ผู้อำนวยการ: ดำรงตำแหน่ง
6. ธงชัย ชิวปรีชา: 19 กุมภาพันธ์ 2544 – 16 มีนาคม 2552
7. ยุวดี นาคะผดุงรัตน์: 17 มีนาคม 2552 – 16 มีนาคม 2560
8. วิวัฒน์ เรืองเลิศปัญญากุล: 17 มีนาคม 2560 – 28 กุมภาพันธ์ 2565
9. วรวรงค์ รักเรืองเดช: 1 มีนาคม 2565 – ปัจจุบัน
รายชื่อสาขาวิชาและฝ่าย

โรงเรียนมหิดลวิทยานุสรณ์จัดระบบการบริหารโดยหลัก ๆ เป็น 2 ส่วนคือ บุคลากรกลุ่มครูสังกัดสาขาวิชา และบุคลากรกลุ่มปฏิบัติการสังกัดฝ่าย ดังต่อไปนี้
รายชื่อสาขาวิชาและฝ่าย > สายงานวิชาการ

สาขาวิชาคณิตศาสตร์และวิทยาการคำนวณ
สาขาวิชาฟิสิกส์
สาขาวิชาเคมี
สาขาวิชาชีววิทยาและวิทยาศาสตร์สุขภาพ
สาขาวิชาศิลปศาสตร์
สาขาวิชาภาษาต่างประเทศ
รายชื่อสาขาวิชาและฝ่าย > สายงานสนับสนุน

ฝ่ายบริหารการเรียนรู้และระบบโรงเรียนประจำ
ฝ่ายบริหารเทคโนโลยีและนวัตกรรมดิจิทัล
ฝ่ายบริหารทรัพยากรและความปลอดภัย
ฝ่ายบริหารงานทั่วไป
ดูเพิ่ม

กลุ่มโรงเรียนวิทยาศาสตร์จุฬาภรณราชวิทยาลัย
โครงการสนับสนุนการจัดตั้งห้องเรียนวิทยาศาสตร์ในโรงเรียน โดยการกำกับดูแลของมหาวิทยาลัย
วิกิซอร์ซมีงานที่เกี่ยวข้องกับ พระราชกฤษฎีกาจัดตั้งโรงเรียนมหิดลวิทยานุสรณ์ พ.ศ. 2543
แหล่งข้อมูลอื่น

เว็บไซต์ทางการ
| ด ค กโรงเรียนมัธยมศึกษาตอนปลายในประเทศไทย |
| --- | --- | --- |
| กรุงเทพมหานคร | เตรียมอุดมศึกษา |  |
| ภาคเหนือ |  เตรียมอุดมศึกษา ภาคเหนือ  น่านประชาอุทิศ  |  |
| ภาคตะวันออกเฉียงเหนือ |  เตรียมอุดมศึกษา ภาคตะวันออกเฉียงเหนือ  เตรียมอุดมศึกษาน้อมเกล้า นครราชสีมา  ศรีธวัชวิทยาลัย  อุดรพัฒนาการ  |  |
| ภาคกลาง |  เตรียมทหาร  ทวารวดี  พิบูลวิทยาลัย  มหิดลวิทยานุสรณ์  สาธิตนานาชาติ มหาวิทยาลัยมหิดล  |  |
| ภาคตะวันออก | กำเนิดวิทย์ |  |
| ภาคตะวันตก | เทศบาลเฉลิมพระเกียรติสมเด็จพระเทพรัตนราชสุดาฯ สยามบรมราชกุมารี |  |
| ภาคใต้ | เตรียมอุดมศึกษา ภาคใต้ |  |
หมวดหมู่
| ด ค กหน่วยงานในสังกัดและหน่วยงานภายใต้การกำกับดูแลของกระทรวงศึกษาธิการ |
| --- | --- | --- |
| กรม |  สำนักงานรัฐมนตรี  สำนักงานปลัดกระทรวง  สำนักงานคณะกรรมการการศึกษาขั้นพื้นฐาน  สำนักงานคณะกรรมการการอาชีวศึกษา  สำนักงานเลขาธิการสภาการศึกษา  กรมส่งเสริมการเรียนรู้  |  |
| องค์การมหาชน |  คุรุสภา  สำนักงานคณะกรรมการส่งเสริมสวัสดิการและสวัสดิภาพครูและบุคลากรทางการศึกษา  สถาบันส่งเสริมการสอนวิทยาศาสตร์และเทคโนโลยี  สำนักงานลูกเสือแห่งชาติ  สถาบันทดสอบทางการศึกษาแห่งชาติ  (องค์การมหาชน)  สำนักงานรับรองมาตรฐานและประเมินคุณภาพการศึกษา (องค์การมหาชน)  สถาบันวิทยาลัยชุมชน  โรงเรียนมหิดลวิทยานุสรณ์  |  |
| อื่น ๆ |  สถานีวิทยุศึกษา  สถานีวิทยุโทรทัศน์เพื่อการศึกษา  องค์การค้าของ สกสค.  |  |
| หน่วยงานในอดีต |  กรมสามัญศึกษา  สำนักงานคณะกรรมการการอุดมศึกษา  |  |
  หมวดหมู่ 
อาคารมหิดลวิทยานุสรณ์